CELEX: 62003TO0325
Language: fi
Date: 2004-05-06 00:00:00
Title: Yhteisöjen ensimmäisen oikeusasteen tuomioistuimen toisen jaoston puheenjohtajan määräys 6  päivänä toukokuuta  2004. # E-Sim Ltd vastaan Sisämarkkinoiden harmonisointivirasto (tavaramerkit ja mallit) (SMHV). # Asian poistaminen rekisteristä. # Asia T-325/03.

Asia T-325/03
      E-Sim Ltd
      vastaan
      sisämarkkinoiden harmonisointivirasto (tavaramerkit ja mallit) (SMHV)
      Asian rekisteristä poistaminen
      Yhteisöjen ensimmäisen oikeusasteen tuomioistuimen toisen jaoston puheenjohtajan määräys 6.5.2004 
      Määräyksen tiivistelmä
      Yhteisön tavaramerkki – Muutoksenhakumenettely – Muutoksenhaku väitettä seuranneesta tavaramerkkihakemuksen hylkäämisestä
            – Väitteen peruuttaminen – Sallittu koska tahansa – Kantaja peruuttaa kanteensa – Rekisteristä poistaminen
      (Ensimmäisen oikeusasteen tuomioistuimen työjärjestyksen 99 artikla; neuvoston asetuksen N:o 40/94 43 artiklan 5 kohta)
      Yhteisön tavaramerkin rekisteröimistä vastaan käytävässä väitemenettelyssä väite voidaan peruuttaa koska tahansa. Näin ollen,
         jos väite peruutetaan ennen kuin hakemuksen hylkäämisestä on tullut yhteisön tavaramerkistä annetun asetuksen N:o 40/94 43
         artiklan 5 kohdan mukaisesti lopullinen, väiteosaston päätös sekä valituslautakunnan väitettä koskeva päätös menettävät kohteensa,
         eivätkä ne estä tavaramerkin rekisteröintiä.
      
      Yhteisöjen ensimmäisen oikeusasteen tuomioistuimen työjärjestyksen 99 artiklan mukaan, jos kantaja ilmoittaa kirjallisesti
         yhteisöjen ensimmäisen oikeusasteen tuomioistuimelle peruuttavansa kanteensa, presidentti määrää asian poistettavaksi rekisteristä.
         
      
      (ks. 3 ja 4 kohta)
YHTEISÖJEN ENSIMMÄISEN OIKEUSASTEEN TUOMIOISTUIMEN TOISEN JAOSTON PUHEENJOHTAJAN MÄÄRÄYS
      6 päivänä toukokuuta 2004 (*)
      
      Asian poistaminen rekisteristä
      Asiassa T‑325/03,
      E‑Sim Ltd, kotipaikka Jerusalem (Israel), edustajanaan asianajaja A. Ebert-Weidenfeller, 
      
      kantajana,
      vastaan
      sisämarkkinoiden harmonisointivirasto (tavaramerkit ja mallit) (SMHV), asiamiehenään G. Schneider,
      
      vastaajana,
      sisämarkkinoiden harmonisointiviraston (tavaramerkit ja mallit) (SMHV) valituslautakunnassa käydyn menettelyn vastapuolena
      Druckhaus Waiblingen Remstal-Bote GmbH, kotipaikka Waiblingen (Saksa),
      
      jossa kantaja, joka on hakenut sanamerkin E‑SIM rekisteröintiä tietyille luokkiin 9 ja 42 kuuluville tavaroille ja palveluille,
         vaatii sisämarkkinoiden harmonisointiviraston neljännen valituslautakunnan 18.6.2003 tekemän sen päätöksen (asia R 281/2002‑4)
         kumoamista, jolla valituslautakunta oli hylännyt kantajan valituksen väiteosaston päätöksestä, jolla väiteosasto oli kieltäytynyt
         tämän tavaramerkin rekisteröinnistä tietyille luokkiin 9, 35, 41 ja 42 kuuluville tavaroille ja palveluille rekisteröidyn
         ASIM-nimisen kansallisen sanamerkin haltijan vireille saattamassa väitemenettelyssä,
      
      EUROOPAN YHTEISÖJEN ENSIMMÄISEN OIKEUSASTEEN TUOMIOISTUIMEN TOISEN JAOSTON PUHEENJOHTAJA
      on antanut seuraavan 
      määräyksen
      1       Kantaja on ensimmäisen oikeusasteen tuomioistuimeen 26.11.2003 jättämässään kirjeessä ilmoittanut peruuttavansa kanteensa
         ensimmäisen oikeusasteen tuomioistuimen työjärjestyksen 99 artiklan mukaisesti, koska Druckhaus Waiblingen Remstal‑Bote GmbH
         on SMHV:lle 31.10.2003 osoittamassaan kirjeessä todennut, ettei se enää vastusta riidanalaisen merkin rekisteröintiä. Kantaja
         ei ole vaatinut oikeudenkäyntikulujen korvaamista.
      
      2       Vastaaja on ensimmäisen oikeusasteen tuomioistuimeen 18.12.2003 jättämässään kirjeessä todennut, ettei asian käsittelyä pitäisi
         lopettaa määräämällä asian poistamisesta rekisteristä vaan määräämällä, että lausunnon antaminen asiasta raukeaa, sen välttämiseksi,
         ettei riidanalainen päätös tule oikeusvoimaiseksi. Vastaaja ei ole vaatinut oikeudenkäyntikulujen korvaamista. 
      
      3       Kuten asiassa T‑10/01, Lichtwer Pharma vastaan SMHV – Biofarma (Sedonium), 3.7.2003 annetussa tuomiossa (15 kohta, ei vielä
         julkaistu oikeustapauskokoelmassa) todetaan, väite samoin kuin rekisteröintihakemuskin voidaan peruuttaa koska tahansa. Näin
         ollen, jos väite peruutetaan ennen kuin hakemuksen hylkäämisestä on tullut yhteisön tavaramerkistä 20 päivänä joulukuuta 1993
         annetun neuvoston asetuksen (EY) N:o 40/94 (EYVL 1994, L 11, s. 1) 43 artiklan 5 kohdan mukaisesti lopullinen, väiteosaston
         päätös sekä valituslautakunnan väitettä koskeva päätös menettävät kohteensa, eivätkä ne estä tavaramerkin rekisteröintiä.
         
      
      4       Yhteisöjen ensimmäisen oikeusasteen tuomioistuimen työjärjestyksen 99 artiklan mukaan, jos kantaja ilmoittaa kirjallisesti
         yhteisöjen ensimmäisen oikeusasteen tuomioistuimelle peruuttavansa kanteensa, presidentti määrää asian poistettavaksi rekisteristä.
      
      5       Työjärjestyksen 87 artiklan 5 kohdan kolmannen alakohdan mukaan, jollei oikeudenkäyntikulujen korvaamista vaadita kanteen
         peruuttamisen yhteydessä, kukin asianosainen vastaa omista kuluistaan.
      
      6       On siis syytä määrätä asia poistettavaksi rekisteristä ja todeta, että koska oikeudenkäyntikulujen korvaamista ei ole vaadittu,
         kukin asianosainen vastaa omista kuluistaan.
      
      Näillä perusteilla
      YHTEISÖJEN ENSIMMÄISEN OIKEUSASTEEN TUOMIOISTUIMEN TOISEN JAOSTON PUHEENJOHTAJA
      on määrännyt seuraavaa:
      1)      Asia T‑325/03 poistetaan ensimmäisen oikeusasteen tuomioistuimen rekisteristä.
      2)      Kumpikin asianosainen vastaa omista oikeudenkäyntikuluistaan.
      Annettiin Luxemburgissa 6 päivänä toukokuuta 2004.
      
               H. Jung
            
             
            
                     J. Pirrung
            
         
               kirjaaja 
            
             
            
                     puheenjohtaja
            
         * Oikeudenkäyntikieli: saksa.